Когато става въпрос за приложение на калорифери, работещи на газ, трябва да имате предвид, че те най-добре ще изпълняват своите функции на големи площи.
Те могат да бъдат използвани за осигуряване на топлина в напълно открито пространство, в полуоткрито пространство или на просторни площи на закрито. Когато ви се налага инцидентно да потърсите отопление на големи помещения, в които температурите са доста ниски, газовите калорифери са най-бързото и ефективно решение.
Що се отнася до работни помещения с индустриални размери, строителни площадки и други подобни, газовият калорифер е един от най-предпочитаните методи за затопляне. Освен това този тип отоплителен уред може да се използва и за изсушаване на затворени помещения, в които се е натрупала много влага, както и за подготвяне на новопостроени сгради за по-нататъшни действия.